بمت-نین باش کاتیبی آنتونیو گوترش عمومی ایجلاسینداکی چیخیشی زامانی روسیا و اوکراینا آراسینداکی محاربه، دونیانین اوزلشدیگی پروبلئم‌لر، او جمله‌دن ایقلیم دییشیک‌لیگی و دونیانین بیر سیرا اؤلکه‌لرینده‌کی یوخسوللوغا توخونوب.
بمت-نین باش کاتیبی چیخیشیندا روسیا-اوکراینا محاربه‌سی‌نین گئنیش‌له‌نه‌جگی ایله باغلی دونیا اؤلکه‌لرینه خبردارلیق ائدیب.
او روسیا ایله اوکراینا آراسیندا داها بؤیوک محاربه اولدوغونو قئید ائده‌رک، باریشا اولان اومیدلرین گئتدیکجه آزالدیغینی بیلدیریب.
گوترش ایسراییل-فیلیسطین موناقیشه‌سی، ائله‌جه ده افغانیستان، میانمار، هائیتی و ساحل بؤلگه‌لری ده داخیل اولماقلا باریشی تهدید ائدن دیگر موناقیشه‌لر باره‌ده ده دانیشیب.
همچنین بمت باش کاتیبی چیخیشیندا باریشا یاناشمانین دییشدیریلمه‌سینی واجیب حساب ائدیب: "بوتون اؤلکه‌لر بمت نیظامنامه‌سینده‌کی عهده لیک‌لری یئرینه یئتیررسه، دونیادا باریش حقوقو تامین ائدیله‌جک".
